## Odluka Ustavnog suda RH, broj U-III-725-1994. od 1. veljače 1995.

### NN 9/1995 (10.2.1995.), Odluka Ustavnog suda RH, broj U-III-725-1994. od 1. veljače 1995.

# USTAVNI SUD REPUBLIKE HRVATSKE

Ustavni sud Republike Hrvatske u sastau Jadranko Crnić predsjednik
Suda te suci Zdravko Bartovčak dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković,
mr. Hrvoje Momčinović, Ivan Marijan Severinac i Mladen Žuvela,
odlučujući o ustavnoj tužbi Dobroslava Parage osobno i Hrvatske
stranke prava zastupane po Dobroslavu Paragi podnesenoj po punomoćnici
mr. Blanki Tuđen Mazuth, odvjetnici iz Zagreba, na sjednici održanoj
dana 01. veljače 1995. godine, donio je ovu

## Odluku

I.

Odbija se ustavna tužba Dobroslava Parage.

II.

Odbacuje se ustavna tužba koju je u ime Hrvatske stranke prava podnio
Dobroslav Paraga.

III.

Ova odluka će se objaviti u "Narodnim novinama".

Obrazloženje:

Dobroslav Paraga podnio je ovom Sudu pravodobnu ustavnu tužbu osobno
i u ime Hrvatske stranke prava. U tužbi navodi da su mu presudama i rješenjima
Upravnog suda Republike Hrvatske broj Us-4013/94 i Us-4014/94 od 21. srpnja
1994. godine kao i rješenjem Ministarstva uprave Republike Hrvatske Klasa:
UP/I-006-01/93-01/6; Ur. broj: 515-04-02/1-93-2 od 28. rujna 1993. godine
i Zaključkom Ministarstva uprave Republike Hrvatske Klasa: UP-I-006-01/93-01/7;
Ur. broj: 515-04-02/1-93-5 od 15. listopad 1993. godine, povrijeđena
ustavna prava na žalbu - tužbu iz članka 18. Ustava, pravo na sudsku
kontrolu zakonitosti pojedinačnih akata iz članka 19. stavak
2. Ustava Prava jednakosti pred sudovima i drugim državnim tijelima članka
26. Ustava, te jamstvo da sudovi sude na temelju Ustava i zakona po članku
115. Ustava Republike Hrvatske.

Ustavni sud je na sjednici 17. lipnja 1994. godine donio odluku broj
U-III-45/94 kojom je ukinuo presudu i rješenje Upravnog suda Us-1163/93
i Us-1216/93 od 06. siječnja 1994 godine ("Narodne novine",
broj 49/94) i vratio predmete na ponovno odlučivanje Upravnom sudu
Republike Hrvatske.

Ponovno odlučujući o tužbi Hrvatske stranke prava, podnesenoj
po Dobroslavu Paragi, Upravni sud je rješenjem Us-4013/94 i Us-4014/94
odbacio tužbu Hrvatske stranke prava zastupane po Dobroslavu Paragi zbog
nedopuštenosti. Svoju odluku utemeljio je na članku 83. stavak Zakona
o parničnom postupku ("Narodne novine", broj 53/91 i 91/92)
u svezi članka 60. Zakona o upravnim sporovima ("Narodne novine",
broj 53/91, 9/92 i 77/92) jer Dobroslav Paraga, prema citiranim propisima
nije ovlašten u ime Hrvatske stranke prava, podnijeti tužbu Upravnom sudu.

Ponovno odlučujući o tužbi podnesenoj po Dobroslavu Paragi
osobno, Upravni sud je istu presudom Us-4013/94 od 21. srpnja 1994. godine,
odbio kao neosnovanu ocjenjući da je prema podacima spisa predmeta
tuženo tijelo u svemu postupalo u skladu s odredbama članka 16.
stavak 1. Zakona o političkim strankama ("Narodne novine",
broj 76/93), kao i sa stavkom 2. istog članka, koji propisuje način
prijave promjene imena osobe ovlaštene za predstavljnje i zastupanje.

Presudom Upravnog suda Us-4014/94 od 21. srpnja 1994. godtne, odbijena
je tužba Dobroslava Parage jer je odlukom istog suda broj: Us-4013/94 odlučeno
o samoj stvari u svezi koje je podnesen zahtjev za odgodu pravnih učinaka
rješenja, odnosno izvršenja rješenja temeljem članka 42. stavak
2. Zakona o upravnom postupku.

Ustavna tužba Dobroslava Parage koju je podnio u svoje ime nije
osnovana.

Upravni sud Republike Hrvatske, svojom odlukom od 21. srpnja 1994. godine
broj: Us-4014/94 odbio je tužbu Dobroslava Parage podnesenu protiv Rješenja
Ministara uprave Republike Hrvatske Klasa: UP/I-006-01/93-01/B.

U obrazloženju odluke Upravni sud je ocijenio da je tuženo tijelo (Ministarstvo
uprave) postupilo u skladu s člankom 16. stavak 1. Zakona o političkim
strankama ("Narodne novine", 76/93). Po tom propisu političke
su stranke dužne Ministarstvu uprave podnijeti prijavu promjene imena osobe
ovlaštene za predstavljanje i zastupanje u roku od petnaest dana od dana
izvršene promjene. Toj prijavi dužne su stranke - što je Hrvatska stranka
prava i učinila priložiti u smislu istog propisa odluku o prihvaćenim
promjenama. To je odluka izvanrednog Sabora Hrvatske stranke prava održanog
11. i 12. rujna 1993. u Kutini i odluka Glavnog stana Hrvatske stranke
prava donesena na konstituirajućoj sjednici 12. rujna 1993. godine.

Upravni sud je donošenjem odluke o biti stvari omogućio podnositelju
tužbe da ostvari pravo iz članka 18. Ustava Republike Hrvatske kojim
se jamči pravo na žalbu protiv pojedinačnih pravnih akata
donesenih u postupku prvog stupnja pred sudom ili drugim ovlaštenim tijelima.
Pod tim jamstvom podrazumijeva se i jamstvo na podnošenje tužbe Upravnom
sudu Republike Hrvatske, kada žalba nije dopuštena, a rješenje je doneseno
u prvom stupnju. Podnositelj tužbe ostvario je i jamstvo na ustavno pravo
iz članka 19. Ustava, prema kome pojedinačni akti državne
uprave i tijela koja imaju javne ovlasti moraju biti utemeljeni na zakonu
i jamstvo sudske kontrole zakonitosti pojedinačnih akata upravnih
vlasti i tijela koja imaju javne ovlasti. Upravni sud utemeljio je svoju
odluku na Zakonu o političkim strankama, dakle na zakonu koji je
temelj odlučivanja o upisu u registar stranaka i time i sudski kontrolirao
zakonitost odluka upravne vlasti, pa stoga nema ni povrede iz članka
19. Ustava.

Upravni sud je presudom Us-4014/94, od 21. srpnja 1994. godine odbio
tužbu Dobroslava Parage podnesenu protiv Zaključka Ministarstva
uprave, Klasa: UP/I-006-01/93-01/7, jer je utvrdio da je Ministarstvo uprave
pravilno utvrdilo da nema mjesta odgodi pravnih učinaka rješenja
Ministarstva uprave UP/I-006-01/93-01/6 kojim se odobrava upis promjene
osobe za predstavljanje i zastupanje, budući da je u pogledu tog
rješenja donesena pravomoćna odluka presudom Upravnog suda Us-4013/94.
Tom presudom iz već navedenih razloga ustavna prava iz članka
18. i 19. Ustava Republike Hrvatske na koja ukazuje Dobroslav Paraga nisu
povrijeđena.

Podnositelj ustavne tužbe tvrdi da mu je citiranim presudama povrijeđeno
i ustavno pravo iz članka 26. i 115. stavak 3. Ustava. Te tvrdnje
podnositelj ustavne tužbe nije obrazložio.

Članak 26. Ustava jamči jednakost građana i stranaca
pred sudovima i drugirn državnim i javnim tijelima koja imaju javne ovlasti,
dok članak 115. stavak 3. Ustava propisuje da sudovi sude na temelju
Ustava i zakona. Ta ustavna prava nisu podnositelju ustavne tužbe povrijedena
budući da je ostvario pravo na sudsku zaštitu pred za to nadležnim
sudom, a odluke suda su donesene na temelju zakona.

Iz svih tih razloga ustavna tužba Dobroslava Parage nije osnovana.

Ustavna tužba koju je u ime Hrvatske stranke prava podnio Dobroslav
Paraga nije dopuštena.

Rješenjem Us-4013/94 i Us-4014/94 Upravni sud odbacio je tužbu Hrvatske
stranke prava.

Ove odluke nisu donijete suprotno odredbama Ustava naznačenim
u ustavnoj tužbi, jer je nesporno da nakon promjene osobe ovlaštene za
predstavljanje i zastupanje Hrvatske stranke prava, Dobroslav Paraga nema
ovlasti u ime Hrvatske stranke prava podnositi tužbu Upravnom sudu. Naime,
prema članku 9. Zakona o političkim strankama u registar
političkih stranaka upisuje se ime osobe ovlaštene za predstavljanje
i zastupanje stranke. Prema članku 16. istog zakona stranke su dužne,
između ostalog, prijaviti prmjenu imena osobe, ili osoba ovlaštenih
za predstavljanje i zastupanje.

Rješenjem ministarstva uprave od 28. rujna 1993. godine, Klasa: UP/I-006-01/93-01/6
odobren je Hrvatskoj stranci prava upis promjene robe ovlaštene za predstavljanje
i zastupanje u Registar političkih stranaka Republike Hrvatske,
tako da umjesto Dobroslava Parage upisuje nova osoba ovlaštena za predstavljanje
i zastupanje.. S obzirom da protiv tog rješenja nije dopuštena žalba, ono
je danom donošenja postalo konačno. Od tada Dobroslav Paraga više
nema ovlaštenja zastupati Hrvatsku stranku prava, pa niti podnositi tužbu
Upravnom sudu. Takovo stajalište izrazio je Ustavni sud već u svojoj
odluci donesenoj povodom ustavne službe istog tužitelja broj U-III-45/94
od 17. lipnja 1994. godine, a nju je u osporavanim odlukama prihvatio i
Upravni sud Republike Hrvatske, pa i u tom pogledu ustavna tužba Dobroslava
Parage nije osnovana.

Iz ovih razloga Ustavni sud je odbacio ustavnu tužbu koju je u ime Hrvatske
stranke prava podnio Dobroslav Paraga.

Stoga je, na temelju članka 58. i 61. Poslovnika Ustavnog suda
Republike Hrvatske ("Narodne novine", broj 29/94) odlučeno
kao u izreci.

Objava ove Odluke temelji se na članku 20. Ustavnog zakona o
Ustavnom sudu Republike Hrvatske ("Narodne novine", broj 13/91).

Broj: U-III-725/1994

Zagreb, 1. veljače 1995.

USTAVNI SUD REPUBLIKE HRVATSKE
Predsjednik

**Jadranko Crnić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 9/1995-148